Diari Oficial de la Generalitat Valenciana


Sumari del DOGV 9710, del 24-10-2023 (2023/10085)

Convocatòria de mediació cultural dins del programa de residències de creació de Cultura Resident. Convocatòria de mediació cultural.
-------------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/10842


Data del document
:   06-10-2023

Organisme emissor


Tipus de document
:   Anunci

Anàlisi jurídica

 Descriptors 

:   * ajuda pública

Convocatòria de mediació cultural dins del programa de residències de creació de Cultura Resident. Convocatòria de mediació cultural. [2023/10597]  
1. Objecte  
El Consorci de Museus de la Comunitat Valenciana publica aquesta convocatòria amb la intenció d'activar processos de treball sostenibles de mediació amb diversos col·lectius, entitats o agents en contextos locals i generar entorns de col·laboració.  
Aquesta convocatòria té com a objectiu seleccionar dos projectes situats en contextos específics que utilitzen la creació contemporània com a element mediador i la ciutadania com a agent actiu d'un procés de creació contemporània, participatiu i relacional, per mitjà del qual activar un procés de mediació en diàleg amb demandes i les necessitats d'una determinada comunitat.  
Se seleccionaran dos projectes, amb un període de residència de cinc mesos cada un, i almenys un correspondrà a creadors o creadores amb lloc de naixement o arrelament a la Comunitat Valenciana. Durant el període de residència, les persones seleccionades hauran de residir o desplaçar-se al context proposat i tindre com a base l'espai de treball disponible al Centre del Carme Cultura Contemporània de València.  
  
Per causes sanitàries, la residència podrà patir modificacions de calendari, de manera que el projecte ha de poder ser capaç de realitzar-se adaptant-se a la situació sanitària corresponent, mantenint els objectius plantejats en aquesta convocatòria. En cas d'impossibilitat per alguna de les parts de realitzar el projecte segons allò establert, es podrà cancel·lar la residència seguint les condicions de contractació.  
  
2. Dotació econòmica  
S'estableix una dotació total de 25.150 euros, impostos inclosos, destinada a honoraris i despeses de dos projectes de residència de cinc mesos de duració que s'estructuren de la manera següent i amb les següents condicions:  
- 1.000 euros per mes de residència, sense impostos indirectes inclosos, en concepte d'honoraris per al projecte seleccionat. En aquest sentit, es considera la base imposable de 1.000 euros per al càlcul de l'Impost sobre la Renda de les Persones Físiques (IRPF) i el càlcul d'impostos sobre el valor afegit (IVA), tant si els imputa com si el projecte n'està exempt. En cas d'estar-ne exempt, haurà d'estar degudament justificat en la factura emesa.  
- 2.500 euros, sense impostos, destinats a despeses de desenvolupament del projecte seleccionat. En aquest sentit, es considera la base imposable de 2.500 euros per al càlcul d'impostos sobre el valor afegit, tant si els imputa com si el projecte n'està exempt. En cas d'estar-ne exempt, haurà d'estar degudament justificat en la factura emesa.  
  
- El CMCV correrà amb les despeses de viatge d'inici i fi del període de residència en el context nacional valorant les necessitats de l'artista i facilitarà una dotació de 600 euros per a mobilitat europea i de 1.600 euros per a la resta de continents.  
- La residència es desenvoluparà a les instal·lacions del Centre del Carme Cultura Contemporània (CCCC) amb espai de treball en aquest mateix centre dotat de mobiliari bàsic, presa elèctrica, internet i il·luminació. El CCCC no disposa d'equipament tècnic escènic, audiovisual, informàtic, espais de taller de producció amb maquinària específica, espai d'emmagatzematge, etc. L'equipament tècnic l'ha de proporcionar l'artista resident i ha de tindre en compte que la residència es desenvolupa en un espai de treball compartit.  
- No inclou assegurança mèdica ni d'equipament de treball durant el període de residència.  
- La participació en la residència implica acceptar la mobilitat en el cas de no residir en el context proposat. No es consideraran vàlides les propostes que plantegen la relació amb el context proposat de manera puntual. En aquest sentit, el Consorci de Museus de La Comunitat Valenciana proporcionarà una dotació destinada a l'allotjament de 700 euros per mes de residència per cada projecte seleccionat que tinga el domicili habitual a més de 50 km del lloc proposat per al desenvolupament de la residència.  
- Accés a les instal·lacions del Centre del Carme Cultura Contemporània i ús d'aquestes, segons les necessitats i en funció de les activitats i programació del Centre.  
- L'equip del Consorci de Museus de la Comunitat Valenciana proporcionarà acompanyament, context i un programa de trobades vinculades a les residències.  
  
3. Persones seleccionades  
Poden optar a la convocatòria professionals de la creació contemporània, l'antropologia, la sociologia, l'educació, de qualsevol disciplina artística o qualsevol altre àmbit de treball que desenvolupen la seua activitat en el camp de la mediació cultural. En cas de presentar la sol·licitud a títol col·lectiu, les prestacions s'assignaran a la persona designada pel col·lectiu sol·licitant. No es modificaran les condicions d'honoraris, desplaçaments i producció en cap cas per tractar-se d'un col·lectiu. En tot cas, es donarà tractament d'una unitat. En cas de presentar la sol·licitud a títol col·lectiu no formalitzat legalment, les prestacions s'assignaran a la persona que figure en el formulari com a representant, entesa com la designada pel col·lectiu sol·licitant.   
Si l'autor/autora o grup és una associació, societat o col·lectiu legalment constituït en qualsevol de les formes que preveu la llei que els habilita per a emetre factures i la facturació dels beneficis de la residència es pretén realitzar a través d'aquesta entitat, la sol·licitud s'ha de fer a nom de l'entitat i s'han d'indicar els/les components o autors del projecte en el formulari de sol·licitud.  
Si el col·lectiu no està legalment constituït, han de figurar tots els autors/autores del projecte en la sol·licitud en cas que diversos membres emeten factures en el projecte, i tots/totes hauran de complir les obligacions tributàries establides per llei i estar en disposició d'emetre factures.  
Almenys un dels dos projectes seleccionats correspondrà a creadors o creadores nascudes o amb arrelament a la Comunitat Valenciana.  
  
  
4. Termini de presentació de sol·licituds  
S'obrirà l'endemà de la publicació en el DOGV i finalitzarà el 24 de novembre de 2023. Quan acabe aquest termini no s'admetrà cap sol·licitud.  
  
5. Presentació de sol·licituds  
Es pot presentar únicament un projecte per persona o col·lectiu. Les sol·licituds s'han de presentar preferentment en format digital a través de l'aplicació disponible en www.consorcimuseus.gva.es/convocatories. Per al correcte enviament hauran de respectar la mida dels adjunts indicats al formulari i rebre un email de confirmació després de la presentació de la proposta.  
També podran presentar-se de qualsevol de les formes que preveu l'article 16.4 i 16.5 de la Llei 39/2015, d'1 d'octubre, del procediment administratiu comú de les administracions públiques.  
El contingut del projecte es pot redactar en qualsevol de les llengües oficials de la Comunitat Valenciana. Les sol·licituds hauran d'adjuntar la documentació següent:  
- Indicar si la proposta es presenta a títol individual o col·lectiu (amb indicació de totes les persones que són autores de la proposta i la persona representant).  
- Número de document d'identificació de la persona a títol individual, el de l'entitat o la persona representant del col·lectiu (DNI, NIE o passaport; CIF en cas d'entitats).  
- Dades de contacte: adreça electrònica, telèfon, adreça postal.  
- Títol del projecte.  
- Breu resum del projecte (1.500 caràcters).  
- Carta de motivació (1.500 caràcters).  
- Memòria tècnica que continga:  
- Títol del projecte.  
- Objectius.  
- Calendari d'execució.  
- Necessitats específiques.  
- Metodologia.  
- Pressupost desglossat.  
- Trajectòria de l'autor/a o col·lectiu sol·licitant, incloent-hi la documentació dels últims treballs realitzats i/o relacionats amb la proposta.  
- Document DNI / NIE / passaport / CIF en cas d'entitats.  
- Document acreditatiu de la residència a la Comunitat Valenciana (certificat d'empadronament) per a les persones sol·licitants no nascudes a la Comunitat Valenciana que vulguen demostrar l'arrelament a aquest territori.  
- Declaració responsable signada segons el model de la convocatòria.  
  
6. Procés de selecció  
Per a la valoració i selecció de les sol·licituds presentades queda constituït un jurat d'acord amb el Codi de Bones Pràctiques en la Cultura Valenciana, garantint la presència de representants de la societat civil, d'experts en la matèria i del Consorci de Museus de la Comunitat Valenciana.  
Aquest jurat està format per José Luis Pérez Pont, director gerent del Consorci de Museus de la Comunitat Valenciana; Beatriz Martins, mediadora proposada per la Asociación de Mediadoras Culturales de Madrid (AMECUM); Ro Caminal, artista visual proposada per l'Assocciació d'artistes visuals de València, Alacant i Castelló (AVVAC); Edurne Vaello, gestora cultural i investigadora proposada per l'Associació Valenciana d'Antropología (AVA); i CuerpoCuerpo (Mariana Kaplan, Violeta Montiel i Laura Martínez), mediadores culturals i residents de Cultura Resident - mediació cultural 2022.  
Els projectes es valoraran tenint en compte els criteris següents:  
  
- Adequació dels projectes amb els objectius de la convocatòria: fins a un màxim de 4 punts.  
- Caràcter innovador i qualitat artística de la proposta: fins a un màxim de 3 punts.  
- Trajectòria de la persona o col·lectiu sol·licitant: fins a un màxim de 2 punts.  
- Optimització dels recursos econòmics i materials: fins a un màxim d'1 punt.  
Es desestimaran els projectes que no respecten els principis democràtics de convivència i pluralitat per a garantir, així, la igualtat de totes les persones amb independència de gènere, raça, llengua i orientació sexual.  
  
7. Resolució  
El jurat triarà dos projectes que seran els seleccionats i dos més, que quedaran com a reserva per si la persona o col·lectiu seleccionat hi renuncien.  
La notificació dels projectes seleccionats pel jurat es farà mitjançant la publicació d'aquests en el lloc web del Consorci de Museus de la Comunitat Valenciana (www.consorcimuseus.gva.es) i en el DOGV. A més, es notificarà aquesta resolució a totes les persones participants per correu electrònic.  
Contra la decisió es podrà interposar, de conformitat amb el que disposa l'article 123 de la Llei 39/2015 de procediment administratiu comú de les administracions públiques, un recurs potestatiu de reposició en el termini d'un mes a comptar des de l'endemà de la notificació/publicació davant del mateix òrgan que va dictar l'acte.  
Els projectes no seleccionats presentats per via electrònica es destruiran i els materials adjunts s'eliminaran del servidor corresponent.  
  
El Consorci de Museus de la Comunitat Valenciana es compromet a no distribuir ni fer ús de la informació dels projectes no seleccionats.  
  
En cas que els projectes no s'adapten a l'objecte i els criteris establits, el jurat podrà deixar la convocatòria deserta, totalment o parcialment.  
  
8. Compromís d'acceptació  
Les persones seleccionades hauran de subscriure un contracte amb el Consorci de Museus de la Comunitat Valenciana. Aquest document tindrà per objecte regular els drets i les obligacions de les parts, així com establir la regulació dels incompliments.  
És indispensable, per a poder rebre els pagaments, presentar al Consorci de Museus de la Comunitat Valenciana els certificats que demostren estar al corrent de les seues obligacions tributàries i davant de la Seguretat Social o declaració responsable. Les persones seleccionades han de complir amb totes les seues obligacions administratives.  
La persona o col·lectiu resident accepta el contingut d'aquesta convocatòria i és coneixedora de les circumstàncies i especificacions descrites en el document de preguntes freqüents vinculat a aquestes bases: https://www. consorcimuseus.gva.es/wp-content/uploads/2021/02/PREGUNTES-2021.pdf  
  
9. Pagament de la quantitat assignada  
El pagament s'efectuarà mitjançant transferència bancària, d'acord amb la disponibilitat de tresoreria, i es farà efectiu en dos pagaments, amb prèvia presentació de les factures reglamentàries en dos moments i de la manera següent:  
Pel que fa als 5.000 euros (base imposable de 1.000 euros per mes de residència) en concepte d'honoraris, s'abonaran en dos pagaments mitjançant factures: una inicial del 70 % a la signatura del contracte i una altra final amb el 30 % restant en finalitzar el període de residència, amb l'aplicació dels impostos o exempcions corresponents i degudament justificats.  
Pel que fa a la partida de despeses de desenvolupament del projecte (base imposable de 2.500 euros per projecte) es pagaran en dues factures, una inicial del 70 % a la signatura del contracte i una altra final amb el 30 % restant en finalitzar el període de residència, amb l'aplicació dels impostos o exempcions corresponents i degudament justificats.  
La partida de desplaçament per a les persones d'àmbit internacional i la dotació d'allotjament destinada a les persones que complisquen el requisit descrit en aquestes bases, es pagaran en concepte de dietes, per la qual cosa no serà necessari emetre factura.  
La facturació s'haurà de realitzar de manera electrònica a través de la plataforma FACE: www.face.gob.es/va.  
  
10. Termini d'execució  
Els projectes seleccionats iniciaran el seu període de residència l'1 de març i finalitzaran el 31 de juliol de 2024.  
  
11. Obligacions de les persones o col·lectius seleccionats  
Les persones o col·lectius seleccionats hauran de comunicar per escrit l'acceptació, en un termini no superior a 15 dies des de la publicació de la resolució. En cas contrari, perdran la condició de persona o col·lectiu beneficiari.   
Les persones o col·lectius seleccionats es comprometen a realitzar la residència d'acord amb aquestes bases. Qualsevol possible modificació en el seu projecte haurà d'estar suficientment motivada i ser autoritzada prèviament pel Consorci de Museus de la Comunitat Valenciana.  
  
Igualment, es compromet a destinar la quantitat assignada a materials únicament a aquest fi. També ha de sotmetre's al control financer i complir les obligacions tributàries establides per llei.  
Així mateix, en cas d'absentar-se de l'espai de treball durant les dates de la residència o no ajustar l'estada a aquesta temporalitat, es podran anul·lar totalment o parcialment l'estada i les prestacions.   
De la mateixa manera, els projectes residents hauran de participar en les activitats que el Consorci de Museus de la Comunitat Valenciana organitze en relació amb aquest programa de residències, incloent-hi una presentació pública de resultats en el format que es considere oportú, la participació en una sèrie d'activitats i trobades previstes durant la residència vinculades al programa d'acompanyament, així com a contribuir amb la visibilitat i la comunicació del programa, compartint el seu procés de treball a sol·licitud de l'equip de coordinació del programa.  
  
En aquest sentit, cada vegada que el projecte seleccionat realitze comunicacions públiques relacionades amb aquest en qualsevol suport o plataforma, haurà de fer menció expressa al Consorci de Museus de la Comunitat Valenciana de la següent manera: projecte produït pel Consorci de Museus de la Comunitat Valenciana a través del programa de residències Cultura Resident, esmentant el centre col·laborador.  
  
Igualment, els i les residents han de complir les normes de funcionament dels espais d'acollida.  
  
12. Obligacions del Consorci de Museus de la Comunitat Valenciana  
El Consorci de Museus de la Comunitat Valenciana es compromet a desenvolupar aquest programa d'acord amb el Codi de Bones Pràctiques en la Cultura Valenciana i vetlarà en tot moment pels drets de les persones seleccionades i la integritat dels seus projectes.  
El Consorci de Museus de la Comunitat Valenciana serà l'encarregat d'avaluar, supervisar i fer el seguiment del desenvolupament del projecte, així com de les tasques de coordinació i de complir els terminis acordats respecte a l'execució d'aquest projecte.  
El Consorci de Museus de la Comunitat Valenciana durà a terme una difusió correcta del projecte, tant en el seu lloc web com a través d'altres mitjans de comunicació pública.  
  
13. Prerrogatives de el Consorci de Museus de la Comunitat Valenciana  
El Consorci de Museus de la Comunitat Valenciana podrà sol·licitar informació sobre el desenvolupament del projecte durant la fase de realització.  
De comú acord amb les persones o col·lectius seleccionats, el Consorci de Museus de la Comunitat Valenciana queda en llibertat per a negociar la coproducció dels projectes seleccionats amb altres institucions.  
  
14. Drets d'autoria  
Les persones o col·lectius seleccionats cedeixen de manera no exclusiva al Consorci de Museus de la Comunitat Valenciana els drets de comunicació pública dels projectes seleccionats per a la publicació en catàlegs, cartells, vídeos promocionals, pàgines web, xarxes socials i altres mitjans audiovisuals, sempre relacionats amb els fins de la institució convocant, sense perjudici dels drets morals que tinguen en relació amb l'autoria.  
Així mateix, les persones o col·lectius seleccionats es comprometen a fer un correcte esment del programa Cultura Resident i del Consorci de Museus de la Comunitat Valenciana així com de la modalitat i del centre col·laborador en les seues plataformes web, xarxes socials i difusió del projecte tant en el marc d'aquesta convocatòria com posteriorment.  
Les persones participants en la convocatòria asseguren que la proposta presentada és original i que en tenen tots els drets, inclosos (però de manera no excloent) els drets de propietat intel·lectual. Si la proposta inclou drets de terceres persones, les persones participants garanteixen l'obtenció dels drets, autoritzacions i/o llicències necessàries, i exoneren el Consorci de Museus de la Comunitat Valenciana de qualsevol reclamació en aquest sentit.  
El Consorci de Museus de la Comunitat Valenciana es compromet a respectar escrupolosament els drets de l'autor o autora sobre la seua obra i en reconeix, en tot moment, l'autoria.  
  
15. Clàusula suspensiva  
Aquesta convocatòria es tramita de manera anticipada, per la qual cosa la seua resolució queda condicionada a l'existència de crèdit adequat i suficient en el pressupost del Consorci de Museus de la Comunitat Valenciana per a l'exercici 2024, d'acord amb el que disposa l'article 41 de la Llei 1/2015, del 6 de febrer, d'hisenda pública, del sector públic instrumental i de subvencions.  
  
16. Acceptació  
La participació en aquesta convocatòria suposa l'acceptació íntegra d'aquestes bases.  
  
València, 6 d'octubre de 2023.- El gerent del Consorci de Museus de la Comunitat Valenciana:José Luis Pérez Pont.